U svrhu provođenja Javnog natječaja provođenjem usmenog nadmetanja (licitacija) za zakup prodajnih mjesta na južnom dijelu Glavne tržnice u Splitu - teren 5, Direktor Trgovačkog društva PARKOVI I NASADI d.o.o. objavljuje sljedeći

**JAVNI POZIV ZA ISKAZIVANJE INTERESA ZA ZAKUP PRODAJNIH MJESTA NA   
JUŽNOM DIJELU GLAVNE TRŽNICE U SPLITU – TEREN 5**

**I.**

Ovaj poziv upućuje se svim zainteresiranim fizičkim i pravnim osobama, u cilju ispitivanja interesa za zakup prodajnih mjesta na južnom dijelu Glavne tržnice u Splitu, teren 5.

Prodajna mjesta koja će se davati u zakup su **štandovi – boksovi** pojedinačne površine 3,6 m2, na kojima će se moći obavljati djelatnosti **prodaje odjeće, obuće, tekstila, suvenira i rukotvorina.**

**II.**

Zainteresirani mogu iskazati svoj interes zaključno **do 31. prosinca 2021. godine** na Obrascu u privitku ovog Poziva.

Popunjeni obrazac podnosi se u zatvorenoj omotnici s naznakom:  
 **„PRIJAVA ZA ISKAZIVANJE INTERESA ZA ZAKUP PRODAJNIH MJESTA NA JUŽNOM DIJELU GLAVNE TRŽNICE U SPLITU – TEREN 5 - NE OTVARATI“**

**preporučenom pošiljkom na adresu: PARKOVI I NASADI d.o.o., Kavanjinova 12, 21000 Split,** ili

**osobno u prijemnoj pisarnici na istoj adresi.**

Pisane prijave mogu se podnijeti i **putem e-maila: natjecaj@parkovi-st.hr**   
Važećim e-mail prijavama smatrat će se samo one prijave za koje je Društvo potvrdilo primitak na e-mail s kojeg je stigla prijava.

**III.**

Prikupljeni podaci putem ovog Poziva služit će u informativne svrhe radi utvrđivanja postojanja interesa za prodajna mjesta štandove - boksove na južnom dijelu Glavne tržnice u Splitu - teren 5 nakon što se isti prostor uredi i postave štandovi - boksovi, te ne obvezuje Trgovačko društvo PARKOVI I NASADI d.o.o. na dodjelu istih.

**Sve pravne i fizičke osobe koje iskažu interes putem ovog Javnog poziva imat će isključivo pravo sudjelovanja u prvom krugu usmenog nadmetanja (licitacija) za prodajna mjesta na južnom dijelu Glavne tržnice u Splitu - teren 5, ukoliko ispune sve uvjete raspisanog Javnog natječaja za** **provođenje usmenog nadmetanja (licitacija) za zakup prodajnih mjesta na južnom dijelu Glavne tržnice u Splitu - teren 5, s time da zadržavamo pravo na tim licitacijama dati prednost pri zakupu postojećim zakupcima na lokacijama: Srebrna vrata, Hrvojeva sjever, Hrvojeva jug i Hrvojeva jug lijevo (teren 5).**

U Splitu, 16. prosinca 2021. godine **DIREKTOR:**  
 **Siniša Gašparević, dipl. oec.**